<classify> Klabu ya Azam imewaongezea mkataba wachezaji wake wawili leo ili waendelee kuitumikia timu hiyo msimu ujao. Ofisa Mtendaji Mkuu, Abdulkarim Amin kwa kushirikiana na benchi la ufundi lililo chini ya Kocha Mkuu, Ettiene Ndayiragaje wamamua kufanya hivyo ili kujiweka katika mazingira mazuri ya kuwania mataji mbalimbali ya ndani na michuano ya Afrika. Wachezaji walioongezewa mkataba pamoja na mlinda mlango Benedict Haule na kiungo Briceson Raphael wote wameongeza kandarasi ya mwaka mmoja leo. Wachezaji hao wameongezewa mikataba huku klabu ikiwa imetoka kutangaza kuachana na baadhi ya wachezaji. Wachezaji waliotangazwa ambao walikuwa na timu msimu uliopita ni oseph Kimwaga, Danniel Lyanga, Hassan Mwasapili, Tafadzwa Kutinyu, Enock Atta Agyei, Stephen Kingue Mpondo, Obrey Chirwa na Ramadhan Singano. Wengine walioachwa ambao walikuwa na vilabu mbalimbali kwa mkopo ni Hamimu AbdulKarim, Swaleh Mohamed, Ismail Gambo, Mohamed Kijiko, Joshua Saleh, Godfrey Elias na Abbas Kapombe. Azam FC wanatarajia kuingia kambini kesho kwa ajili ya maandalizi ya michuano ya Kagame wakiwa wao ni mabingwa watetezi itakayofanyika nchini Rwanda mwezi Julai.  <topic>: michezo 